नेपाल सरकारको ३०० बेड र अस्पताल विकास समितिको ३०० गरी छ सय बेड सञ्चालनमा आएको छ । त्यसैले यसलाई हामी जिल्ला होइन केन्द्रीय स्तरकै अस्पताल हो भनेर भन्न सक्छौँ । किनभने जिल्ला अस्पतालको हैसियत शुरुमा १५ बेडको हो, पछि बढाएर २५ बेड पुरयाइयो । अहिले कतिपय अस्पताल ५० बेडसम्म अपग्रेड गरिएको अवस्था छ । तर २०१३ सालमा स्थापित भरतपुर अस्पताल २०६७ सालमा ४१५ बेडमा स्तरोन्नती भई अहिले ६ सय बेडमा पुगेको छ । यद्धपी यसको नाम चाहि भरतपुर अस्पताल नै छ तर हैसियत केन्द्रीय स्तरकै छ ।
